b'\n_START_ARTICLE_\nVol\xc5\xa1perk\n_START_SECTION_\nGeografska lega\n_START_PARAGRAPH_\nMesto le\xc5\xbei na obmo\xc4\x8dju Labotni\xc5\xa1kih Alp, zahodnem robu Golice v dolini re\xc4\x8dice Labotnice, ki je pritok Drave. Na severovzhodu cesta preko gorskega prelaza Packsattel povezuje Vol\xc5\xa1perk z Voitsbergom na \xc5\xa0tajerskem. Obmo\xc4\x8dje ob\xc4\x8dine Vol\xc5\xa1perk je \xc4\x8detrto najve\xc4\x8dje v Avstriji._NEWLINE_Ob\xc4\x8dinsko obmo\xc4\x8dje obsega katastrske ob\xc4\x8dine Aichberg, Auen, Forst, Gr\xc3\xa4bern-Prebl, Gries, Hartelsberg, Hattendorf, Hinterthei\xc3\x9fenegg, Kleinedling, Kleinwinklern, Lading, Leiwald, Michaelsdorf, Oberleidenberg, Priel, Reding, Reideben, Reisberg, Rieding, Ritzing, Scho\xc3\x9fbach, Schwemmtratten, Sankt Jakob, Sankt Johann, Sankt Marein, Sankt Margarethen, Sankt Michael, Sankt Stefan, Th\xc3\xbcrn, Unterleidenberg, Vordergumitsch, Vorderthei\xc3\x9fenegg, Waldenstein, Wei\xc3\x9fenbach, Witra, Wolfsberg Obere Stadt, and Wolfsberg Untere Stadt.\n_START_SECTION_\nZgodovina\n_START_PARAGRAPH_\nObmo\xc4\x8dje Vol\xc5\xa1perka je pripadalo posesti srednjeve\xc5\xa1ke Vojvodina Koro\xc5\xa1ka, ki jo je verjetno \xc5\xbee cesar Henrik II. v letu 1007 odstopil Knezo\xc5\xa1kofiji Bamberg. Grad nad mestom je prvi\xc4\x8d omenjen kot Wolfsperch leta 1178 v listini \xc5\xa0entpavelskega samostana v Labotu. Odro\xc4\x8dno naselje je postalo administrativni center Bamber\xc5\xa1ke koro\xc5\xa1ke posesti in je leta 1331 dobilo mestne pravice, ki mu jih je podelil knezo-\xc5\xa1kof Werntho Schenk von Reicheneck._NEWLINE_V \xc4\x8dasu Reformacije je postal grad Bayerhofen, ki je prvi\xc4\x8d omenjen v 1239 in prenovljen v 16. stoletju, center Luteranstva, ki je seveda bil uni\xc4\x8den v Proti-Reformacija. Leta 1759 je cesarica Marija Terezija odkupila bamber\xc5\xa1ko ozemlje na Koro\xc5\xa1kem. Grad Vol\xc5\xa1perk so Habsbur\xc5\xbeani leta 1846 prodali grofu Hugo Henckel von Donnersmarck, ki ga je preuredil in dogradil v Tudorbethanskem stilu._NEWLINE_Med drugo svetovno vojno je bil v vasi Priel, ju\xc5\xbeno od mestnega centra zgrajeno tabori\xc5\xa1\xc4\x8de za vojne ujetnike, ki je lahko sprejelo okoli 7.000 ujetnikov. Po vojni pa je nekaj \xc4\x8dasa slu\xc5\xbeilo kot begunsko tabori\xc5\xa1\xc4\x8de, ki so ga upravljali Britanske okupacijske sile.'